b'\n_START_ARTICLE_\nNelson Piquet\n_START_SECTION_\nKarjera\n_START_PARAGRAPH_\nNelsonas Piquet gim\xc4\x97 1952\xc2\xa0m. rugpj\xc5\xab\xc4\x8dio 17 Rio de \xc5\xbdaneire. T\xc4\x97vas, Estasio Souto Maior, \xc5\xbeinomas gydytojas Brazilijoje, de\xc5\xa1imt met\xc5\xb3 dirbo parlamente ir sveikatos apsaugos ministerijoje, tur\xc4\x97jo savo teniso kort\xc4\x85 ir tik\xc4\x97josi jog s\xc5\xabnus pasirinks tenisininko karjer\xc4\x85._NEWLINE_Mok\xc4\x97si Kalifornijoje. Dalyvavo Brazilijos karting\xc5\xb3 \xc4\x8dempionate kartu su draugu Aleks Dias Ribeira. Antr\xc4\x85 sezon\xc4\x85 i\xc5\xa1kovojo Brazilijos \xc4\x8dempiono titul\xc4\x85 155 kubini\xc5\xb3 centimetr\xc5\xb3 klas\xc4\x97je._NEWLINE_1972\xc2\xa0m. laim\xc4\x97jo Volkswagen serijos lenktynes su Kamber VW komanda. 1973\xc2\xa0m.\xc2\xa0\xe2\x80\x93 serij\xc4\x85 Sport-2000 su tuo pa\xc4\x8diu lenktyni\xc5\xb3 automobiliu. Brazili\xc5\xa1koje Formula Super V 1974 ir 1975 metais lyd\xc4\x97jo technikos gedimai. Tuo pa\xc4\x8diu metu dalyvavo ir Formula Atlantic. 1976\xc2\xa0m. i\xc5\xa1kovoj\xc4\x99s \xc5\xa1e\xc5\xa1ias pergales, Nelsonas Piquet u\xc5\xbesitikrino Nacionalinio \xc4\x8dempiono titul\xc4\x85. Tolimesnis kelias ved\xc4\x97 \xc4\xaf Europ\xc4\x85. 1977-78 met\xc5\xb3 sezonus praleido F3. 1977\xc2\xa0m. i\xc5\xa1kovojo 3 prizin\xc4\x99 viet\xc4\x85, o 1978\xc2\xa0m. Anglijoje\xc2\xa0\xe2\x80\x93 tapo F3 \xc4\x8dempionu.\n_START_SECTION_\nKarjera Formul\xc4\x97je 1\n_START_PARAGRAPH_\n1978 m. buvo pakviestas i\xc5\xa1bandyti F1 bolid\xc4\x85. Po bandym\xc5\xb3 serijos jis debiutavo Vokietijos Grand Prix. Su Bernie Ecclestone pagalba buvo pakviestas atstovauti Brabham-Alfa komandai, kurioje jau va\xc5\xbeiavo Niki Lauda.\n_START_SECTION_\nBrabham\n_START_PARAGRAPH_\n1979 m. Brabham komandai buvo sunkus. Da\xc5\xbenai gesdavo technika. I\xc5\xa1 15 etap\xc5\xb3 tik trijuose Nelsonui Piquet pavyko pasiekti fini\xc5\xa1\xc4\x85. Jis u\xc5\xbe\xc4\x97m\xc4\x97 tik 15-t\xc4\x85 viet\xc4\x85 ir peln\xc4\x97 3 ta\xc5\xa1kus. Nors komanda sezonui besibaigiant ir pakeit\xc4\x97 Alfa-Romeo varikl\xc4\xaf \xc4\xaf Ford-Cosworth, bet pirmieji metai pilotui buvo nes\xc4\x97kmingi._NEWLINE_1980 m. Piquet buvo labai arti \xc4\x8dempiono titulo. Sezono starte Buenos Aires jis fini\xc5\xa1avo antras su Brabham-Cosworth BT49. Brazilijos GP nebaig\xc4\x97, bet jau Kyalami (Pietu Afrikos Respublikos GP) i\xc5\xa1kovojo 4-\xc4\x85j\xc4\x85 viet\xc4\x85. Dar v\xc4\x97liau Long Beach (JAV GP) i\xc5\xa1kovojo pirm\xc4\x85j\xc4\x85 pergal\xc4\x99 ir u\xc5\xbe\xc4\x97m\xc4\x97 lyderio pozicij\xc4\x85 pilot\xc5\xb3 \xc4\xafskaitoje. Po avarijos Belgijoje nukrito \xc4\xaf 3-\xc4\x85j\xc4\x85 viet\xc4\x85, v\xc4\x97liau pakilo viena pozicija Brands Hach (Didziosios Britanijos GP) ir v\xc4\x97l nukrito, jau \xc4\xaf 4-\xc4\x85j\xc4\x85 pozicij\xc4\x85. Zandvoort (Niderland\xc5\xb3 GP) trasoje i\xc5\xa1kovota pirmoji vieta, v\xc4\x97liau Monzoje (Italijos GP) pasiekta 3-ji. Watkins Glen trasoje (JAV GP), nesuvald\xc4\x99s bolido\xc2\xa0\xe2\x80\x93 suklydo d\xc4\x97l naujojo \xc4\x8dempiono Alano Jones spaudimo. Pagal \xc4\x8dempionato rezultatus Nelsonas Piquet liko antroje vietoje._NEWLINE_1980 m. Piquet taip pat dalyvavo BMW organizuotoje serijoje Procar. \xc4\x8cia buvo lenktyniaujama vienodais automobiliais su vidutinio galingumo varikliais. Juos vairavo buvusios ir esamos Formul\xc4\x97 1 \xc5\xbevaigzd\xc4\x97s._NEWLINE_Prie\xc5\xa1 1981 met\xc5\xb3 sezon\xc4\x85 brazilas jau buvo pretendent\xc5\xb3 gretose. Sezonas prasid\xc4\x97jo nevykusiai. laim\xc4\x97ta tik 3-ji vieta Long Beach (JAV GP), v\xc4\x97liau technikos problemos sugadino lenktynes Brazilijoje. Tre\xc4\x8diajame etape viskas susiklost\xc4\x97 palankiai. Nelsonas laim\xc4\x97jo lenktynes Argentinoje Buenos-Air\xc4\x97se, v\xc4\x97liau Imoloje._NEWLINE_Lemiama sezono kova \xc4\xafvyko Las Vegas trasoje, kuri\xc4\x85 laim\xc4\x97jo Nelson Piquet ir tapo pim\xc4\x85 kart\xc4\x85 F1 pasaulio \xc4\x8dempionu._NEWLINE_1982 met\xc5\xb3 sezonas buvo \xc5\xbeymiai sunkesnis. Tuo metu bolid\xc5\xb3 varikliai buvo prad\xc4\x97ti gaminti su turbinomis. Konstruktoriai kankinosi su nors ir galingu, ta\xc4\x8diau daug kuro sunaudojan\xc4\x8diu varikliu. Pirmasis toks variklis, kur\xc4\xaf BMW paruo\xc5\xa1\xc4\x97 Brabham komandai, debiutavo gegu\xc5\xbe\xc4\x97s 9-\xc4\x85j\xc4\x85 Belgijos GP. \xc5\xa0iam modeliui teko visa na\xc5\xa1ta\xc2\xa0\xe2\x80\x93 reik\xc4\x97jo paruo\xc5\xa1ti naujovi\xc5\xa1k\xc4\x85 pakab\xc4\x85 pagal \xe2\x80\x9eturbo\xe2\x80\x9c charakteristikas. Apie variklio patikimum\xc4\x85 galima spr\xc4\x99sti pagal Pranc\xc5\xabzijos GP, kurio metu komanda pakeite net 8 variklius. \xc5\xa0i sezon\xc4\x85 Nelson Piquet nepakartojo pra\xc4\x97jusi\xc5\xb3 met\xc5\xb3 rezultato. Brazilas u\xc5\xbe\xc4\x97m\xc4\x97 tik 11 viet\xc4\x85 pilot\xc5\xb3 \xc4\xafskaitoje._NEWLINE_1983 met\xc5\xb3 sezonui buvo paruo\xc5\xa1tas Brabham BT51 bolidas. Piquet laim\xc4\x97jo Brazilijoje, Italijoje ir Did\xc5\xbeiojoje Britanije. Rezultatas\xc2\xa0\xe2\x80\x93 antrasis \xc4\x8dempiono titulas. Alain Prost Renault atsiliko tik dviem ta\xc5\xa1kais._NEWLINE_1984 m. buvo u\xc5\xbedrausta kuro papildymo proced\xc5\xabra, tod\xc4\x97l Brabham BT52 tur\xc4\x97jo mil\xc5\xbeinisk\xc4\x85 degal\xc5\xb3 bak\xc4\x85. Pirmaj\xc4\xaf laim\xc4\x97jim\xc4\x85 Piquet i\xc5\xa1kovojo tik 7-me etape Kanadoje, v\xc4\x97liau Detroite. Atnaujinus pakab\xc4\x85, laim\xc4\x97ta antroji vieta Austrijoje ir tre\xc4\x8dioji vieta Niurburgringe. pasibaigus sezonui Nelson buvo tik 5-as pilot\xc5\xb3 \xc4\xafskaitoje._NEWLINE_1985 m. Brabham BT54 tur\xc4\x97jo daug sunkum\xc5\xb3 su Pirelli padangomis, kurios nusileido GoodYear gaminiams. Piquet laim\xc4\x97jo Pranc\xc5\xabzijoje ir u\xc5\xbe\xc4\x97m\xc4\x97 2-\xc4\x85j\xc4\x85 viet\xc4\x85 Monza trasoje. Tai buvo nes\xc4\x97kmingi metai. Jau rugpj\xc5\xabt\xc4\xaf Nelson pasira\xc5\xa1\xc4\x97 sutart\xc4\xaf su Frank Williams ir Williams komanda.\n_START_SECTION_\nWilliams\n_START_PARAGRAPH_\n1986 m. Williams komanda pristat\xc4\x97 Mansellui ir Piquet naujaj\xc4\xaf, \xc5\xa1iek tiek kompakti\xc5\xa1kesnio dizaino Williams FW11. Nelsonas laim\xc4\x97jo Brazilijoje. V\xc4\x97liau buvo nusivylim\xc5\xb3 metas. \xc4\x8cempiono titulas atiteko Allain Prost. Piquet surinko 69 ir u\xc5\xbeim\xc4\x97 3 viet\xc4\x85._NEWLINE_1987 m. Nelson Piquet 3-j\xc4\xaf kart\xc4\x85 tampa F1 pasaulio \xc4\x8dempionu. Jam pavyko laim\xc4\x97ti tris etapus. Tap\xc4\x99s \xc4\x8dempionu Piquet parei\xc5\xa1k\xc4\x97, kad Formul\xc4\x97 1 yra visi\xc5\xa1kai korumpuotas organizmas ir, kad FIA ir kiti bosai jau i\xc5\xa1anksto yra nusprend\xc4\x99 \xc4\x8dempion\xc5\xb3 titulo likim\xc4\x85.\n_START_SECTION_\nKarjeros pabaiga\n_START_PARAGRAPH_\n1988 m. ir 1989 metai praleisti Lotus komandoje Nelsonui buvo nes\xc4\x97kmingi. Per\xc4\x97jimas \xc4\xaf Benetton komand\xc4\x85 leido v\xc4\x97l pajusti laim\xc4\x97jimo skon\xc4\xaf._NEWLINE_1991 m. Nelson Piquet baig\xc4\x97 karjer\xc4\x85 Formul\xc4\x97je 1. J\xc4\xaf pakeit\xc4\x97 jaunas pilotas\xc2\xa0\xe2\x80\x93 vokietis Michael Schumacher, v\xc4\x97liau tap\xc4\x99s 7 kartus F1 pasaulio \xc4\x8dempionu.\n_START_SECTION_\nKarjera Indy\n_START_PARAGRAPH_\n1991\xc2\xa0m. baig\xc4\x99s karjer\xc4\x85 Formul\xc4\x97je 1 nusprend\xc4\x97 pabandyti j\xc4\x97gas Indy serijoje. Per bandymus Indianapolyje pateko \xc4\xaf didel\xc4\x99 avarij\xc4\x85, kurioje susilau\xc5\xbe\xc4\x97 kojas. I\xc5\xa1sigyd\xc4\x99s traumas Piquet nemet\xc4\x97 autosporto, dalyvavo \xc4\xafvairiose lenktyn\xc4\x97se._NEWLINE_1997\xc2\xa0m. Piquet gr\xc4\xaf\xc5\xbeo \xc4\xaf lenktynes, \xc4\xaf F3 serij\xc4\x85 kaip nuosavos komandos vadovas.'